داليا البحيري (15 اكتوبر 1970 -)، ممثلة مصرية. اتولدت داليا البحيري في مدينة طنطا في محافظة الغربيه فى 15 اكتوبر سنة 1970 ، وخدت لقب ملكة جمال مصر سنة 1990، وطلعت الــ27 في مسابقة ملكة جمال العالم اللي اتعملت في مدينة لوس انجليس بولاية كاليفورنيا الامريكية في نفس السنة . داليا معاها بكالوريوس من «كلية السياحة والفنادق» و اشتغلت مرشدة سياحية قبل دخولها عالم الفن، واشتغلت مذيعه مقدمة برامج علي القناة الفضائية المصرية وعارضة أزياء، و اختاروها سفيرة للنوايا الحسنة في نوفمبر 2010، وده عشان محاربة مرض السكته الدماغيه ، وعبرت داليا عن سعادتها باختيارها للمنصب ده ، عشان ده يعتبر دور أساسي لأي فنان داليا اتجوزت المرة الأولى من رجل مصري وخلفت منه بنت اسمها «خديجه» لكن البنت ماتت بعد 8 شهور واتطلقت منه بعد كده ، والمرة التانيه كانت في اغسطس 2008 من فريد المرشدي وهو ابن المنتجه ناهد فريد شوقي بنت الفنان فريد شوقي والفنانة هدى سلطان لكن الاتنين انفصلو بعد جواز استمر خمس سنين و بعد كده مات طليقها سنة 2014 . و اتجوزت المره التالته سنة 2016 من حسن سامى و هو راجل اعمال.